Page:Clydesdale wedding.pdf/4

 And ilka ane jamp to their feet,

And began a loupen and prancin'.

Then Tam ran and brought them blind Hughach,

And he was to play them the fiddle,

But some o' them fill’d him sae drunk,

That he scarcely could gar it play diddle.

For whiles he play'd screed wi' the hair.

But as aft wi' the stick he play'd scratle,

Till away went the feet frae the chair,

And he fell on his back wi’ a rattle.

Then he swore they had knocked him down,

Tho' dell a yae body was near him,

And he up wi' his great muckle rung,

And began a' cursin' and swearin'.

But Tam for to mak up the peace,

Ran and fill’d him a glass o’ gude toddie,

Crying Hughack drink this and play up,

Till I get a reel wi' the howdy.

The fun was a' naething till this,

Young and auld they began a springin',

Some hochen, some reelin', some wheelin',

And some were just loupin' and flingin',

Till wi' dancin' they a' got their fill,

An' then we repair'd to the beddin',

Gat fun wi' them mixin' their legs,

And thus put an end to the weddin'. 



Sweet is the rose that's budding on yon thorn,

Down in yon valley so cheery;

But sweeter is the flower does my bosom adorn,

That springs from the breast of my dearie.